stanford-oval/wikipedia huggingface dataset:
Atria Suomi

Atria Suomen logo
Atria Suomi Oy on Atria Oyj:n tytäryhtiö, joka vastaa konsernin kotimaan toiminnoista. Yritys kehittää, valmistaa ja markkinoi suomalaiseen lihantuotantoon pohjautuen lähinnä lihaa, liha-pohjaisia valmisteita ja ruokia sekä niihin liittyviä palveluita.
Atrian tuotantolaitokset sijaitsevat Seinäjoella, Kuopiossa, Forssassa, Kauhajoella ja Karkkilassa. Kuopiossa toiminta loppui syksyllä 2013. Lisäksi yrityksellä on asiakaspalvelukeskus ja muita toimistotiloja Seinäjoella ja myyntikonttorit Tampereella ja Helsingissä. Atrian ruokatehdas sijaitsee Seinäjoen Nurmossa ja salaattitehdas Forssassa. Muut tehtaat ovat teurastamoja. Vuonna 2013 avattu Kauhajoen teurastamo kuului tuolloin Euroopan kymmenen suurimman teurastamon joukkoon.
Atria Suomen toimitusjohtaja on Mika Ala-Fossi.
Aiheesta muualla

Atria Suomi
Balthasar Neumann

Balthasar Neumannin rintakuva.
Balthasar Neumannin muotokuva viidenkymmenen markan setelissä.
Johann Balthasar Neumann (s. 27. tammikuuta 1687 – k. 19. elokuuta 1753) oli saksalainen barokki- ja rokokooarkkitehti, joka loi oman tyylinsä sekoittamalla itävaltalaisia, böömiläisiä, italialaisia ja ranskalaisia vaikutteita. Neumannin käsialaa ovat monet aikansa vaikuttavimmat rakennukset, kuten Würzburgin linna ja Vierzehnheiligen-kirkko. Würzburgin linnaa pidetään yhtenä Euroopan kauneimmista linnoista ja Vierzehnheiligen kuuluu aikakauden huipputöihin. Neumannin viimeiseksi työksi jäi Maria Limbachin pyhiinvaelluskirkko lähellä Eltmannin kaupunkia.
Neumannin kuva oli saksalaisessa viidenkymmenen markan setelissä yhdessä kuuluisien Würzburgin linnan portaiden kanssa.
Wikimedia Commonsissa on kuvia tai muita tiedostoja aiheesta .
Baltica

Baltican ääriviivat
Baltica 1100 Ma. Australian nykyinen sijainti lisätty viitteeksi.
Baltica oli muinainen manner, joka yhdistyi Siperiaan 270 miljoonaa vuotta sitten muodostaen Euraasian laatan. 620 miljoonaa vuotta sitten se sijaitsi lähellä Etelänapaa. Baltica irtosi Pannotiasta 560 miljoonaa vuotta sitten. Se oli pitkään (420 miljoonaa - 90 miljoonaa vuotta sitten) kiinni Pohjois-Amerikassa. Baltican törmätessä Siperiaan ja Etelä-Eurooppaan syntyi nykyinen Eurooppa.
Aiheesta muualla

Brozinski, Ari: Maan supermantereet geologia.fi. Viitattu 3.8.2018.
Baltijsk

| Baltijsk (Балти́йск) |
| --- | --- |
 vaakuna
 Kaliningradin alue Venäjällä, alla kaupungin sijainti alueella
 Baltijsk
 Koordinaatit: 54.6604°N, 19.9142°E 
Valtio:  Venäjä
Alue:  Kaliningrad
Väkiluku (2010):  32 697
Aikavyöhyke:  UTC+2 (MSK-1)
 
 Kotisivu: baltiysk39.ru 
Infobox OKVirheellinen NIMI-arvo: 
Baltijsk (ven. Балти́йск), joka ennen vuotta 1945 tunnettiin saksalaisella nimellä Pillau, on satamakaupunki Veikselinhaffin ja Gdańskinlahden välisessä Baltijskinsalmessa Kaliningradin alueella. Baltijsk on Venäjän läntisin kaupunki. Sen asukasluku on 32 697 (2010), mitä nostaa sotilashenkilökunta.
Venäjän Itämeren laivastoa Baltijskin satamassa
Baltijsk satelliittikuvassa 2000
Baltijsk on Kaliningradin ohella Venäjän toinen ympäri vuoden jäätön satama Itämerellä. Se on Itämeren laivaston päätukikohta ja sieltä on myös autolauttayhteys Pietariin.
Kaupunki on tunnettu ainakin 1600-luvulta, jolloin se oli Preussin herttuakunnan osa. Kolmikymmenvuotisen sodan aikana sen valtasivat ruotsalaiset Kustaa II Aadolfin armeijan noustessa siellä maihin toukokuussa 1626. Altmarkin rauhan (1629) jälkeen ruotsalaiset luopuivat kaupungista. Se sai saksalaiset kaupunginoikeudet vuonna 1725.
Ennen ensimmäistä maailmansotaa kaupungista tehtiin linnoitus. Sen erinomaisen sijainnin vuoksi vuonna 1904 rakennettiin kanava Pillausta Königsbergiin (nyk. Kaliningrad). Toisen maailmansodan aikana Pillau oli sukellusveneiden miehistöjen koulutuskeskus. Toisen maailmansodan jälkeen Itä-Preussin pohjoisosat liitettiin Neuvostoliittoon, jolloin satamasta laivattiin 450 000 pakolaista Saksaan. Baltijsk oli pitkään suljettu kaupunki, jonne ulkomaalaisilla ei ollut pääsyä.
Aiheesta muualla

Kuvia tai muita tiedostoja aiheesta Baltijsk Wikimedia Commonsissa
Kaupungin kotisivut (Arkistoitu – Internet Archive) (venäjäksi) (baltiysk39.ru)
Kaliningradin alueen kaupungit
Australiankeuhkokala

| Australiankeuhkokalat Australiankeuhkokala |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Lihaseväiset Sarcopterygii
Alaluokka::  Keuhkokalat Dipneusti
Lahko::  Keuhkokalat Ceratodontiformes
Heimo::  Australiankeuhkokalat Neoceratodontidae  Miles, 1977
Suku::  Neoceratodus  Castelnau, 1876
Laji::  forsteri
Kaksiosainen nimi
 Neoceratodus forsteri  (Krefft, 1870) 
Katso myös
   Australiankeuhkokala Wikispeciesissä   Australiankeuhkokala Commonsissa 
Infobox OKNimi-testi OKIUCN-testi OK: 
Australiankeuhkokala eli käärmekala tai barramunda (Neoceratodus forsteri) on Australian Queenslandin Burnett- ja Mary-joissa luonnonvaraisena elävä 100–150 senttiä pitkä keuhkokalalaji. Sitä on siirretty myös muihin lähijokiin, muun muassa Brisbanejokeen.
Australiankeuhkokala on sukunsa ja heimonsa (Neoceratodontidae) ainoa laji, ainoa australialainen keuhkokalalaji ja yksi kaikkiaan kuudesta tunnetusta keuhkokalojen lahkon lajista. Australiankeuhkokala on elävä fossiili, sillä täysin samanlaisina pidettyjen kalojen fossiileita tunnetaan 100 miljoonan vuoden takaa.
Laji elää hitaasti virtaavien jokien syvännepaikoissa muta-, hiekka- tai sorapohjilla. Joen kuivuessa se voi pysytellä hengissä vähähappisissa lammikoissa, kun se 30–60 minuutin välein nousee pintaan hengittämään happea keuhkoillaan. Toisin kuin eräät muut keuhkokalat, se ei kuitenkaan kestä koko lammikon kuivumista. – Normaalioloissa se kuitenkin hengittää kiduksilla.
Australiankeuhkokala on pääasiallisesti peto, joka saalistaa sammakoita ja niiden toukkia sekä selkärangattomia eläimiä, mutta ilmeisesti joskus myös syö kasvisravintoa.
Aiheesta muualla

Neoceratodus forsteri (peilipalvelin) FishBase. Froese, R. & Pauly, D. (toim.). (englanniksi)
Species in the genus Neoceratodus. (peilipalvelin) FishBase. Froese, R. & Pauly, D. (toim.). (englanniksi)
Family Neoceratodontidae (peilipalvelin) FishBase. Froese, R. & Pauly, D. (toim.). (englanniksi)
Balthasar Schneider

| Balthasar Schneider> Henkilötiedot |
| --- | --- |
Syntynyt: 27. marraskuuta 1984 Egg, Itävalta
Mäkihyppääjä
Suksimerkki:  Fischer
Maailmancup
Kaudet:  2002-2009
Voitot:  0
Palkintokorokkeella:  0
 Tietolaatikko päivitetty 1. joulukuuta 2014 
Balthasar Schneider (s. 27. marraskuuta 1984 Egg, Itävalta) on itävaltalainen mäkihyppääjä. Schneider edusti SC Bregenzerwaldia. Hän debytoi mäkihypyn maailmancupissa tammikuussa 2002. Schneiderin paras henkilökohtainen sijoitus maailmancupissa on Oslon 12. sija maaliskuulta 2007. Continental Cupin kokonaiskilpailun Schneider voitti kaudella 2006-2007 ja oli kahdesti toinen. Hän voitti nuorten MM-kisoista kaksi mitalia joukkuekilpailuista vuosilta 2001 ja 2002. Schneider lopetti uransa vuonna 2011.
Käännös suomeksi
Añisoc (Päiväntasaajan Guinea)

Añisoc on kaupunki Päiväntasaajan Guineassa. Se sijaitsee Wele-Nzasin provinssissa, ja sen väkiluku oli 12 705 vuonna 2008. Añisoc perustettiin vuonna 2000.[lähde? ]
Ayanami (1929)

| Ayanami / 綾波 |
| --- | --- |
 Ayanami

Aluksen vaiheet
Rakentaja:  Fujinagata
Kölinlasku:  20. tammikuuta 1928
Laskettu vesille:  5. lokakuuta 1929
Palveluskäyttöön:  30. huhtikuuta 1930
Loppuvaihe:  miehistönsä upottama 15. marraskuuta 1942
Tekniset tiedot
Uppouma:  1 778 t
Pituus:  118,41 m (kokonaispituus) 115,3 m (vesiraja)
Leveys:  10,36 m
Syväys:  3,2 m
Koneteho:  50 000 shp
Nopeus:  35 solmua
Miehistöä:  197
Aseistus
Aseistus:  6 × 127 mm/50 type 3 -tykkiä kaksiputkisena Malli B -asennuksena 2 × 13 mm type 93 -ilmatorjuntakonekivääriä 9 × 61 cm torpedoputkea 18 × miinaa
Ayanami (jap. 綾波) oli Keisarillisen Japanin laivaston Fubuki-luokan hävittäjä toisessa maailmansodassa.
Valmistus

Alus tilattiin Fujinagatan telakalta. Sen köli laskettiin 20. tammikuuta 1928 ja alus laskettiin vesille 5. lokakuuta 1929. Alus otettiin palvelukseen 30. huhtikuuta 1930.
Palvelus

Aluksen miehistö upotti aluksensa 15. marraskuuta 1942.
Aiheesta muualla

Kuvia tai muita tiedostoja aiheesta Ayanami (1929) Wikimedia Commonsissa
Fubuki-luokan hävittäjät
| --- | --- |
Fubuki-luokka:  Fubuki - Shirayuki - Hatsuyuki - Miyuki - Murakumo - Shinonome - Usugumo - Shirakumo - Isonami - Uranami
Ayanami-luokka:  Ayanami - Shikinami - Asagiri - Yūgiri - Amagiri - Sagiri - Oboro - Akebono - Sazanami - Ushio
Akatsuki-luokka:  Akatsuki - Hibiki - Ikazuchi - Inazuma
Ağaçören

| Ağaçören |
| --- | --- |
 Ağaçören
 Koordinaatit: 38°52′N, 33°55′E 
Valtio:   Turkki
Maakunta:  Aksarayn maakunta
Hallinto:  
 – Pormestari:  Tuncay ATAK
Väkiluku (2019):  7 972
Infobox OKVirheellinen NIMI-arvo: 
Ağaçören on piirikunta Turkin Aksarayn maakunnassa. Vuoden 2019 väestönlaskennassa Ağaçörenin väkiluku oli 7 972.
Bartolo Colón

| Bartolo Colón |
| --- | --- |

Henkilötiedot
Koko nimi:  Bartolo Colón
Syntynyt: 24. toukokuuta 1973 (ikä 51) Altamira, Dominikaaninen tasavalta
Kansalaisuus:   Dominikaaninen tasavalta
Baseballpelaaja
Lempinimi:  Big Sexy
Pelipaikka:  Syöttäjä
Pituus:  181 cm
Paino:  136 kg
Lyöntipuoli:  oikea
Heittokäsi:  oikea
Nyk. joukkue:  Texas Rangers
Sarja:  MLB
Pelaajaura
Seurajoukkueet
1997–2002 2002 2003 2004–2007 2008 2009 2011 2012–2013 2014–2016 2017 2017 2018:  Cleveland Indians Montreal Expos Chicago White Sox Los Angeles Angels of Anaheim Boston Red Sox Chicago White Sox New York Yankees Oakland Athletics New York Mets Atlanta Braves Minnesota Twins Texas Rangers
Colón ennen uransa ensimmäistä kunnaria vuonna 2016.
Bartolo Colón (s. 24. toukokuuta 1973 Altamira) on dominikaanilainen baseballpelaaja, pelipaikaltaan syöttäjä. Hän edustaa MLB-liigassa pelaavaa Texas Rangersiä.
Vuonna 1997 MLB-debyyttinsä tehnyt Colón palkittiin vuonna 2005 American Leaguen parhaana syöttäjänä Cy Young Awardilla. Hän on uransa aikana pelannut yhdeksässä eri joukkueessa.
Colón sai Yhdysvaltain kansalaisuuden syyskuussa 2014.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Barquisimeto

| Barquisimeto (Nueva Segovia de Barquisimeto) |
| --- | --- |

 lippu:  vaakuna
 Barquisimeto
 Koordinaatit: 10°03′49″N, 69°20′05″W 
Valtio:  Venezuela
Osavaltio:  Lara
Kunta:  iribarren
Pinta-ala:  
 – Kokonaispinta-ala:  276 km2 km²
Korkeus:  566 m
Väkiluku (2011):  936 065
Infobox OKVirheellinen NIMI-arvo: 
Barquisimeto on kaupunki Venezuelan luoteisosassa. Vuonna 2011 siellä oli 936 065 asukasta. Vuonna 2001 siellä laskettiin 895 989 asukasta. Väestonkasvu on siis nopeaa. Barquisimeton työssäkäyntialueella asuu noin puolitoista miljoonaa ihmistä. 66 % asukkaista on mestitsejä.
Barquisimeto sijaitsee 556 metrin korkeudessa Caracasin ja Maracaibon puolivälissä, Turbiojoen varrella. Se on Laran osavaltion pääkaupunki. Kaupungissa on paljon elintarviketeollisuutta, sillä se sijaitsee lähellä hedelmien ja sokeriruo’on viljelyalueita.
Aiheesta muualla

Kuvia tai muita tiedostoja aiheesta Barquisimeto Wikimedia Commonsissa
Ağcabədi

| Ağcabədi |
| --- | --- |
 Ağcabədi
 Koordinaatit: 40°3′10″N, 47°27′41″E 
Valtio:   Azerbaidžan
Piiri:  Ağcabəd
Kaupungiksi:  1962
Väkiluku (2010):  38 800
Infobox OKVirheellinen NIMI-arvo: 
Ağcabədi (ven. Агджабеди́, Agdžabedi) on kaupunki Azerbaidžanissa. Se sijaitsee maan keskiosan tasankoalueella 263 kilometriä Bakusta länteen. Kaupunki on Ağcabədin piirin keskus. Asukkaita on 38 800 henkeä (vuonna 2010).
Ağcabədin taajamasta tuli kaupunki vuonna 1962. Se on maatalousalueen keskus. Nähtävyyksiin kuuluu paikallinen moskeija. Paikkakunnalla on syntynyt säveltäjä Üzeyir Hacıbəyov.
Artur Dinter

Artur Dinter
Artur Dinter (27. kesäkuuta 1876 Mülhausen, Alsace, Saksan keisarikunta – 21. toukokuuta 1948) oli saksalainen kirjailija ja natsipoliitikko. Hän toimi kansallissosialistisen puolueen Thüringenin hallintoalueen Gauleiterina.
Uran alku

Kirjoitettuaan ylioppilaaksi Dinter opiskeli luonnontieteitä ja filosofiaa Münchenissä ja Strasbourgissa. Valmistuttuaan Dinter toimi muun muassa kasvitieteellisen puutarhan johtajana Strasbourgissa ja saksalaisen koulun opettajana Istanbulissa. Vuonna 1905 hän siirtyi teatteriin, kokeili kirjoittamista ja hänen ensimmäinen näytelmänsä Die Schmuggler (”Salakuljettajat”) palkittiin vuonna 1906. Työskennellessään sekä Rostockin kaupunginteatterissa ja Berliinin Schiller-teatterissa Dinter perusti myös näytelmäkirjailijoiden liiton (Verband Deutscher Bühnenschriftsteller, VDB). Dinter liittyi myös antisemiittiseen ja kolonialismia kannattavaan Alldeutscher Verband-järjestöön, josta hänet erotettiin 1917.
Dinter osallistui ensimmäiseen maailmansotaan jalkaväen upseerina. Hän vietti osan sodasta sotilassairaaloissa kärsien aluksi kolerasta ja myöhemmin haavoituttuaan taistelussa. Vuonna 1916 hänet vapautettiin palveluksesta ja hän tutustui saksalaisia ihannoineen Houston Stewart Chamberlainin kirjoituksiin. Hänestä tuli nationalisti.
Nationalisti

Sodan jälkeen, vuonna 1919 julkaistiin hänen kahta vuotta aiemmin kirjoittamansa kirja Die Sünde wider das Blut (”Synti verta kohtaan”). Antisemiittisestä teoksesta tuli bestseller, joka myi yli 260 000 kopiota vuoteen 1934 mennessä. Dinter innostui menestyksestään ja päätti jatkaa teosta trilogiaksi, jonka yhteisnimeksi tuli Die Sünden der Zeit (”Ajan synnit”).
Dinteristä tuli aikaa myöten oikeistolaisuudessaan ja antisemitismissään radikaalimpi. Hän oli mukana Deutschvölkischer Schutz- und Trutzbund -järjestön johdossa, kunnes se kiellettiin 1922. Dinter lähentyi Hitleriä ja hänestä tuli kansallissosialistisen puolueen jäsen. Vuonna 1925 Adolf Hitler päästyä Landsbergin vankilasta, johon hänet oli tuomitti epäonnistuneen oluttupavallankaappauksen jälkeen, hän teki Dinteristä kansallissosialistisen puolueen Thüringenin hallintoalueen Gauleiterin. Noihin aikoihin Dinter julkaisi myös Weimarissa ilmestyvää puolueen lehteä Der Nationalsozialist. Kiitokseksi lojaalisuudesta kansallissosialistista puoluetta kohtaan Dinterille annettiin yksinumeroinen jäsennumero ”5”.
Riitoihin natsien kanssa

Dinterin uskonnollisuus johti kuitenkin konfliktiin Hitlerin kanssa. Hän perusti Geistchristliche Religionsgemeinschaft -yhteisön (Hengelliskristillinen uskonnollinen yhteisö) vuonna 1927, josta tehtiin myöhemmin oma kirkkonsa nimellä Deutsche Volkskirche (Saksan kansankirkko). Yhteisön tarkoitus oli poistaa juutalaisuus kristillisestä opetuksesta ja muun muassa vanhasta testamentista luovuttiin sen juutalaisuuden vuoksi. Vaikka kansallissosialistinen puolue salli sekä katolisen että luterilaisen kirkon toiminnan natsi-Saksassa, Hitler tähtäsi valtauskonnoista luopumiseen ja muinaisgermaanisten myyttien herättämiseen ei välttämättä palvottaviksi, mutta korostamaan germaanista itsetietoutta. Dinter hyökkäsi Hitleriä vastaan julkaisemassaan lehdessä Das Geistchristentum. Hitler erotti Dinterin Gauleiterin tehtävästä vuonna 1927 ja pian myös koko puolueesta. Vuonna 1932 Dinter kävi jopa vaalitaistoa kansallissosialistista puoluetta vastaan.
Kun Hitler pääsi valtaan tammikuussa 1933, Dinter yritti päästä takaisin puolueeseen. Hänen anomustaan ei hyväksytty ja sen sijaan Heinrich Himmler määräsi Gestaponsa tarkkailemaan Dinteriä. Saksan kansankirkko kiellettiin 1937 ja Dinter erotettiin natsi-Saksan kirjailijaliitosta 1939.
Sodan jälkeen

Natsi-Saksan kukistuttua toisessa maailmansodassa Offenburgin de-nazifikaatio-oikeus tuomitsi Dinterin 1 000 valtakunnan markan sakkoihin. Vaikka Dinter oli erotettu puolueesta jo ennen sotaa, hänellä nähtiin olevan oma henkinen vaikutuksensa juutalaisten oikeuksia rajoittavien Nürnbergin lakien syntyyn.
Dinter kuoli 71-vuotiaana Offenburgissa, Badenissa.
Avaruus (täsmennyssivu)

Avaruus voi viitata seuraaviin asioihin:
avaruus, pääosin tyhjiön muodostama osa maailmankaikkeutta Maan ilmakehän ulkopuolella
fysikaalinen avaruus, klassisessa fysiikassa tila, jossa sijaitsevat kaikki materiset kappaleet
avaruus, matematiikassa joukko, jolla on jokin rakenne
Avaruus, Radiopuhelimet-yhtyeen albumi vuodelta 1997
Avaruus, suomenkielinen käännöskappale vuonna 1982 valmistuneen animaatioelokuvan Lumiukko tunnussävelmästä Walking in the Air.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Avaruus”, voi hakea sivunnimihaulla, laajalla sivunnimihaulla tai tekstihaulla.
Bilitis

Bilitis rakastajattarensa seurassa. Willy Pogányn kuvitusta vuodelta 1926.
Bilitis on fiktiivinen kreikkalainen runoilija, jonka väitetään olleen Sapfon (n. 630–570 eaa.) aikalainen ja rakastajatar. Bilitis tai hänen inspiroimansa hahmo esiintyy ainakin seuraavissa teoksissa:
Bilitisin laulut, Pierre Louÿsin kirjoittama pseudokäännös vuodelta 1894.
Trois chansons de Bilitis (”Kolme Bilitisin laulua”), Claude Debussyn säveltämä, Louÿsin runoihin perustuva sävellystrilogia.
Bilitis – tyttö ja unelma, David Hamiltonin eroottinen draamaelokuva vuodelta 1977.
Daughters of Bilitis (”Bilitisin tyttäret”) oli lisäksi vuonna 1955 perustettu, Yhdysvalloissa toiminut lesbojen etujärjestö.
Armando Iannucci

| Armando Iannucci |
| --- | --- |

Henkilötiedot
Koko nimi:  Armando Giovanni Iannucci
Syntynyt: 28. marraskuuta 1963 Glasgow
Ammatti:  koomikko, elokuvaohjaaja, elokuvatuottaja
Taiteilija
Taidesuuntaus:  komiikka, elokuvataide
Palkinnot
 Brittiläisen ritarikunnan upseeri OBE 
Armando Giovanni Iannucci (s. 28. marraskuuta 1963 Glasgow[lähde? ]) on skotlantilainen koomikko, satiirikko, elokuvaohjaaja ja -tuottaja.
Elämä

Iannucci on italialaisen isän ja skotlantilaisen äidin poika. Hän varttui Glasgow'ssa, jossa hän myös kävi koulunsa, ja jatkoi englanninkielisen kirjallisuuden opintoja Glasgow'n ja Oxfordin yliopistoissa.
1990-luvulla Iannucci alkoi tuottaa komediaohjelmia BBC:n radioasemille. Hän saavutti ensimmäisen suuren menestyksensä parodisella uutisohjelmalla On The Hour, joka myös sovitettiin BBC:n televisioon nimellä The Day Today. Täällä hän työskenteli jo joidenkin näyttelijöiden ja kirjailijoiden kanssa, jotka myöhemmin laskettiin brittiläisen komedian uuteen aaltoon ja jotka jatkoivat työskentelyä Iannuccin kanssa myöhempinä vuosina, kuten Chris Morrisin, Steve Cooganin ja Stewart Leen kanssa.
On The Hourissa debytoi Alan Partridge, on epäpätevän ja jatkuvasti ylikuormitetun urheiluntekijän hahmo, jota näytteli Steve Coogan. Partridgesta tuli nopeasti niin suosittu, että Iannucci otti hänet useisiin riippumattomiin tuotantoihin, kuten keskustelushow-huijaukseen Knowing Me Knowing You (1994/1995) sekä pilasarja I'm Alan Partridge (1997 ja 2002), joka on palkittu alan korkeilla kunnianosoituksilla.
Iannucci tuotti myös muita komediaformaatteja, joissa hän joskus esiintyi itsekin, kuten The Saturday Night Armistice ja Time Trumpet BBC:lle sekä The Armando Iannucci Shows Channel 4:lle. Monissa sarjoissa hän käytti myös mockumentary-muotoa, josta on tullut olennainen tyylielementti lähes kaikissa hänen tuotannossaan. Hän kirjoitti myös säännöllisesti kolumneja The Observer -lehteen.
Vuonna 2005 Iannucci aloitti työskentelyn poliittisen sitcomin parissa. Mallina oli 1980-luvun hittisarja Kyllä, herra ministeri. Tuloksena oli The Thick of It (Politiikan nappula), satiirinen komediasarja manipuloivasta hallituksen tiedottajasta Malcolm Tuckerista (näyttelijänä Peter Capaldi). Sarja on ollut valtava hitti niin kriitikkojen kuin yleisönkin keskuudessa, ja se on saanut useita palkintoja. Se käsittää neljä tuotantokautta ja kaksi pitkää elokuvaa.
Vuonna 2009 syntyi elokuva In the Loop - silmukka kiristyy, joka perustuu muodoltaan ja sisällöltään Politiikan nappulaan ja jossa myös Malcolm Tuckerin hahmolla on tärkeä rooli. Pienestä tuotantobudjetista huolimatta elokuva sai Britanniassa hyvän yleisömenestyksen ja se oli myös käsikirjoitus-Oscarin ehdokkaana yhdessä Tony Rochen, Jesse Armstrongin ja Simon Blackwellin kanssa.
Vuonna 2011 amerikkalainen maksutelevisioyhtiö HBO palkkasi Iannuccin tuottamaan komediasarjan Politiikan nappula -mallin mukaan Amerikan markkinoille. Tämä johti sarjaan Rouva varapresidentti, jossa Julia Louis-Dreyfus oli pääroolissa epäpätevänä Yhdysvaltain varapresidenttinä. Ensimmäinen kausi julkaistiin keväällä 2012 ja se sai hyvän vastaanoton. Sarjaa tehtiin seitsemän kautta.
Iannucci sai vuonna 2012 Brittiläisen imperiumin ritarikunnan upseeriarvon palvelustaan ​​brittiläiselle yleisradiotoiminnalle. Hän työskentelee myös ensimmäisen romaaninsa, Tongue Internationalin, parissa.
Vuonna 2017 hän kirjoitti ja ohjasi elokuvan The Death of Stalin. Se voitti European Film Awards 2018 -palkinnon parhaan komedian kategoriassa.
Filmografia > Elokuvat

| Nimi | Vuosi | Rooli(t)> Ohjaaja | Rooli(t)> Käsikirj. | Rooli(t)> Tuottaja | Huom> .Huom. |
| --- | --- | --- | --- | --- | --- |
| Tube Tales | 1999 | Kyllä | Kyllä | Ei |  |
| In the Loop | 2009 | Kyllä | Kyllä | Ei |  |
| Alan Partridge: Alpha Papa | 2013 | Ei | Kyllä | Johtaja |  |
| The Death of Stalin | 2017 | Kyllä | Kyllä | Ei |  |
| The Personal History of David Copperfield | 2019 | Kyllä | Kyllä | Kyllä |  |
Filmografia > Televisio

| Nimi | Vuosi | Tehtävä> Ohjaaja | Tehtävä> Kirjoitt. | Tehtävä> Tuottaja | Tehtävä> Esiint. | Tehtävä> Hahmo | Huom> .Huom. |
| --- | --- | --- | --- | --- | --- | --- | --- |
| Up Yer News | 1990 | Ei | Kyllä | Ei | Kyllä |  |  |
| The Day Today | 1994 | Ei | Kyllä | Kyllä | Kyllä | Hellwyn Ballard | Myös ideoijana Chris Morrisin kanssa |
| Knowing Me Knowing You with Alan Partridge | 1994 | Ei | Kyllä | Kyllä | Ei | Puuttuu | Myös ideoijana Steve Cooganin & Patrick Marberin kanssa |
| The Saturday Night Armistice | 1995–1999 |  | Kyllä |  | Kyllä | Esiintyjä |  |
| I'm Alan Partridge | 1997–2002 | Kyllä | Kyllä | Kyllä | Ei | Puuttuu | Also co-creator with Steve Coogan & Peter Baynham |
| Clinton: His Struggle with Dirt | 1998 | Kyllä | Kyllä | Kyllä | Kyllä | Itsenään | Televisioversio |
| The Armando Iannucci Shows | 2001 | Kyllä | Kyllä | Kyllä | Kyllä | Esiintyjä | 8 episodia |
| Gash | 2003 | Ei | Kyllä | Ei | Kyllä | Esiintyjä | 4 episodia |
| Britain's Best Sitcom | 2004 | Ei | Ei | Ei | Kyllä | Esiintyjä | Episodi: "Yes Minister" |
| 2004: The Stupid Version | 2004 | Kyllä | Kyllä | Kyllä | Kyllä | Esiintyjä | Televisioversio |
| Have I Got News for You | 2004–2017 | Ei | Ei | Ei | Kyllä | Panelisti | 7 episodia |
| The Thick of It | 2005–2012 | Kyllä | Kyllä | Kyllä |  | Puuttuu | Myös ideoijana |
| Time Trumpet | 2006 | Kyllä | Kyllä | Kyllä | Kyllä | Itsenään | Myös ideijana Roger Drewn ja Will Smithin kanssa |
| Comics Britannia | 2007 | Ei | Ei | Ei | Kyllä | Kertoja | Kolmiosainen dokumentti |
| Lab Rats | 2008 | Ei | Ei | Johtaja | Ei | Puuttuu | 6 episodia |
| Milton's Heaven and Hell | 2009 | Ei | Kyllä | Ei | Kyllä | Esiintyjä | Televisioversio |
| Genius | 2009 | Ei | Ei | Johtaja | Ei | Puuttuu | 6 episodia |
| Stewart Lee's Comedy Vehicle | 2009–2011 | Ei | Ei | Johtaja | Kyllä | Itsenään |  |
| Mid Morning Matters with Alan Partridge | 2010–2011 | Ei | Kyllä | Johtaja | Ei | Puuttuu | Ideoijana Steve Cooganin ja Neil and Rob Gibbonsin kanssa |
| Armando's Tale of Charles Dickens | 2012 | Ei | Kyllä | Ei | Kyllä | Esiintyjä | Televisioversio |
| Hunderby | 2012 | Ei | Ei | Johtaja | Ei | Puuttuu |  |
| Rouva varapresidentti | 2012–2015 | Kyllä | Kyllä | Johtaja | Ei | Puuttuu | Myös ideointi |
| Avenue 5 | 2020–2022 | Kyllä | Kyllä | Johtaja | Ei | Puuttuu | Ideointi |
Aiheesta muualla

Armando Iannucci Internet Movie Databasessa. (englanniksi)
Baltic Sea Trade Union Network

Baltic Sea Trade Union Network (Bastun) on alueellinen yhteistyöjärjestö Itämeren alueella. Jäseniä on 20 miljoonaa 10 valtion alueella. Järjestö on kansainvälisen maailmanjärjestön ITUC:n ja eurooppalaisen ETUC:n jäsenjärjestö.
Jäsenvaltiot

Tanska
Viro
Suomi
Saksa
Liettua
Norja
Puola
Venäjä
Ruotsi
Aiheesta muualla

Bastunin verkkosivut (Arkistoitu – Internet Archive)